钦定古今图书集成/明伦汇编/氏族典/第358卷 > 林宗放
## 钦定古今图书集成/明伦汇编/氏族典/第358卷 > 林宗放

按《万姓统谱》：“宗放字问礼，貌古色庄，居乡以孝友称。
淳熙丁未，举进士，廷对激切，宰相周益公奇之，授潭
州教授，改通州州学。”旧刊《二谏集录》，载章子厚奸状。
“郡守子厚孙也，欲去其板，宗放执不予。调太平州，四
方学徒至数百人，宗放升堂，辨析皆发扬至理，士多
契慰。改知兰谿县，摧折豪强，奸吏屏气。部使章良肱”
荐于朝，时相惊曰：“此余丁未同登也，尚在常调邪？”欲
处以馆阁，不果。授广州通判，遂乞祠归。